6 एतबा कहि ओ जमीन पर थुकलनि, आओर थूक मे माटि सानि कऽ, ओहि आदमीक आँखि पर लगा देलथिन। 7 तखन ओकरा कहलथिन, "जा कऽ शिलोह कुण्ड मे धो लैह।" (शिलोहक अर्थ अछि "पठाओल गेल"।) तँ ओ आदमी जा कऽ आँखि धो लेलक आओर देखैत घर चल आयल।
16 किछु फरिसी कहऽ लगलाह, "ई व्यक्ति परमेश्वरक दिस सँ नहि आयल अछि, कारण ओ विश्राम-दिन केँ नहि मानैत अछि।" मुदा दोसर सभ कहऽ लगलाह, "जे पापी होयत, से एहन चमत्कार वला चिन्ह सभ कोना देखा सकत?" एहि तरहेँ हुनका सभ मे मतभेद भऽ गेलनि।
20 ओकर माय-बाबू उत्तर देलकनि, "हम सभ जनैत छी जे ई हमरा सभक बालक अछि, और इहो जनैत छी जे आन्हर जनमल। 21 मुदा ई एखन कोना देखि रहल अछि, वा एकरा के आँखि खोलि देलथिन, से नहि जनैत छी। ओकरे पुछिऔक। ओ तँ बच्चा नहि अछि। ओ अपने कहत।" 22 ओकर माय-बाबू ई बात एहि लेल कहलक जे ओ सभ यहूदीक धर्मगुरु सभ सँ डेराइत छल, कारण, यहूदी अधिकारी सभ एकमत भऽ गेल रहय जे, जँ केओ कहत जे यीशु उद्धारकर्ता-मसीह अछि तँ ओकरा सभाघर सँ बारि देल जयतैक। 23 एही कारणेँ ओकर माय-बाबू कहने छलैक जे ओ बच्चा नहि अछि, ओकरे पुछिऔक।
34 एहि पर ओ सभ उत्तर देलथिन, "तोँ तँ बिलकुल पापे मे जनमल छैं आ तोँ हमरा सभ केँ सिखाबऽ चाहैत छैं?!" ई कहि ओकरा बाहर भगा देलनि।
37 यीशु ओकरा कहलथिन, "तोँ हुनका देखने छहुन और ओ वैह छथि जे एखनो तोरा सँ बात कऽ रहल छथुन।" 38 ओ कहलकनि, "प्रभु, हम विश्वास करैत छी!" और हुनकर पयर पर खसि कऽ गोड़ लगलकनि।
